བོད་འདི་ཉིད་ཀྲུང་གོའི་ནུབ་རྒྱུད་དང་།དེའི་ལོ་རྒྱུས་རིག་གནས་རྒྱུན་འཛིན་འཕེལ་རྒྱས་ནི་རྒྱལ་ཁབ་ཕྱི་ནང་གི་དོ་ཁུར་བྱེད་ས་གཙོ་བོ་ཞིག་ཡིན།དེ་སྔ་མཚོ་བོད་མཐོ་སྒང་དུ་དར་རྒྱས་བྱུང་མྱོང་ཡོད་པའི་ཞང་ཞུང་རིག་གནས་ནི་དུས་རབས་བརྒྱད་པའི་སྔོན་ན་བོད་ཀྱི་གཙོ་རྒྱུག་རིག་གནས་ཤིག་ཡིན་ལ།དེང་ཡང་དར་ལ་རྩི་མར་ཟིན་པ་བཞིན་བོད་ཀྱི་ཤེས་རིག་གི་ཆུ་ཀླུང་ཆེན་པོའི་ཀློང་ན་འདྲེས་ནས་ཡོད།གཞན་ཡང་ཤེས་རིག་དེས་མཐའ་སྐོར་རྒྱལ་ཁབ་རིག་གནས་ཀྱི་འཕེལ་རྒྱས་ལ་གཏིང་ཟབ་པའི་ཤུགས་རྐྱེན་ཐེབས་ཡོད།ལྷག་པར་དུ་དེང་རབས་ཀྲུང་གོས་ལག་བསྟར་བྱེད་བཞིན་པའི་རྒྱུད་གཅིག་ལམ་གཅིགའཕེལ་རྒྱས་ཀྱི་འཐབ་ཇུས་གལ་ཆེའི་རྒྱབ་ལྗོངས་འོག་དང་།ཞང་ཞུང་རིག་གནས་དང་།དཔལ་འབྱོར་སྤྱི་ཚོགས་ཀྱི་འཕེལ་རྒྱས།དེ་བཞིན་རྒྱལ་ཁབ་ས་ཁུལ་གཞན་དག་བར་གྱི་འབྲེལ་བ་ལ་ཞིབ་འཇུག་བྱ་རྒྱུ་ནི་དམིགས་བསལ་གྱི་གལ་ཆེའི་དོན་སྙིང་དང་ལྡན་པ་ཞིག་ཡིན།བོད་ཀྱི་ལོ་རྒྱུས་དང་རིག་གནས་ལ་ཞིབ་འཇུག་དང་སྔོག་འདོན་གཏིང་ཟབ་བྱ་ཆེད།ཞང་ཞུང་རིག་གནས་ཀྱི་སྲུང་སྐྱོང་དང་ཞིབ་འཇུག་ལ་སྐུལ་འདེད་ཤུགས་ཆེན་བཏང་སྟེ།བོད་ཀྱི་དཔལ་འབྱོར་དང་སྤྱི་ཚོགས་འཕེལ་རྒྱས་ཆེན་པོ་དང་དར་རྒྱས་ཆེན་པོ་ཡོང་བར་ཞབས་འདེགས་ཞུ་དགོས།དེ་སྔ་སྐབས་དང་པོ་དང་གཉིས་པའི་བོད་ལྗོངས་ལྷ་སའི་ཞང་ཞུང་རིག་གནས་རྒྱལ་ནང་གི་རིག་གཞུང་དཔྱད་གླེང་ཚོགས་འདུལེགས་གྲུབ་བྱུང་བའི་རྨང་གཞིའི་སྟེང་།ད་ལྟ་རྒྱལ་སྤྱི་ཚོགས་འདུ་ཞིག་༢༠༡༨ལོའི་ཟླ་བ་དྲུག་པའི་ཚེས་༡༦ཉིན་ནས་ཚེས་༡༨བར་བོད་ལྗོངས་ལྷ་སའི་གཙང་ཡུལ་དཀྱིལ་འཁོར་སྐུ་ལྷ་དར་གདོང་གསོལ་མགྲོན་ཁང་ཆེན་དུ་སྐོང་འཚོག་བྱ་རྒྱུ་ཡིན།ད་ཆ་སྤྱི་ཚོགས་ལས་རིགས་ཁག་གི་ཞང་ཞུང་རིག་གནས་ཀྱི་ཆེད་མཁས་པ་དང་།རིག་པ་སྨྲ་བ།མཉེས་པོ་གནང་མཁན་དང་བཅས་ཀུན་ལ་དཔྱད་རྩོམ་བསྡུ་ལེན་གྱི་བརྡ་ཐོ་དངོས་སུ་བཏང་བ་ཡིན།